Diari Oficial de la Generalitat Valenciana


Sumari del DOGV 7656, del 12-11-2015 (2015/9030)

RESOLUCIÓ de 5 de novembre de 2015, de la Conselleria d'Educació, Investigació, Cultura i Esport, per la qual es modifica l'autorització del cicle formatiu de grau superior d'Audiologia Protètica en règim semipresencial o a distància al centre privat de Formació Professional Ceisal, de Castelló de la Plana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7656

Data del DOGV
:   12-11-2015

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2015/9030


Data del document
:   05-11-2015

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * Castelló de la Plana
    * centre d'ensenyament

RESOLUCIÓ de 5 de novembre de 2015, de la Conselleria d'Educació, Investigació, Cultura i Esport, per la qual es modifica l'autorització del cicle formatiu de grau superior d'Audiologia Protètica en règim semipresencial o a distància al centre privat de Formació Professional Ceisal, de Castelló de la Plana. [2015/9030]  
L'expedient ha sigut iniciat a instància del representant de la titularitat del centre privat de Formació Professional Ceisal, de Castelló de la Plana, codi de centre 66192462, que sol·licita autorització a la Direcció General de Centres i Personal Docent per a oferir una segona unitat del cicle formatiu de grau superior d'Audiologia Protètica en règim semipresencial o a distància, per tindre un nombre més gran d'alumnes.  
  
Vista la proposta favorable de la Direcció General de Formació Professional i Ensenyaments de Règim Especial, amb l'informe previ de la Inspecció Educativa, a l'autorització amb caràcter excepcional de la segona unitat del cicle formatiu de grau superior en Audiologia Protètica, en aquells mòduls que siguen necessaris per haver-hi suficient matrícula per a això, i tenint en compte les consideracions següents:  
  
a) La memòria va ser presentada en el termini i forma corresponent i compleix els requisits d'organització acadèmica, metodologia didàctica, materials didàctics i espais disponibles per a impartir aquesta modalitat.  
b) El centre té autoritzats a partir del curs escolar 2015-2016 els ensenyaments en modalitat semipresencial del cicle formatiu de Tècnic Superior en Audiologia Protètica.  
c) El centre compleix el requisit d'estar autoritzat i estar impartint el cicle formatiu en la modalitat presencial i semipresencial per a la qual sol·liciten modificació de l'autorització en la modalitat semipresencial o a distància.  
Al que antecedeix s'apliquen els fonaments de dret següents:  
  
L'Ordre de 4 de maig de 2009, de la Conselleria d'Educació, per la qual es regula l'autorització i l'organització dels ensenyaments de cicles formatius de Formació Professional inicial en la modalitat semipresencial o a distància en centres privats de la Comunitat Valenciana i la seua posterior modificació en l'Ordre 78/2010, de 27 d'agost, en la disposició final segona.  
L'Ordre 79/2010, de 27 d'agost, de la Conselleria d'Educació, per la qual regula l'avaluació de l'alumnat dels cicles formatius de Formació Professional del sistema educatiu.  
La Resolució de 15 de setembre de 2010, de la Direcció General d'Avaluació, Innovació i Qualitat Educativa i de la Formació Professional, per la qual s'estableix el límit màxim de presencialitat exigible per a l'alumnat matriculat en determinats mòduls dels títols de Formació Professional en la modalitat semipresencial o a distància de la Comunitat Valenciana.  
Basant-se en tot això que s'ha exposat, la Direcció General de Centres i Personal Docent, en data 15 d'octubre de 2015, eleva al conseller d'Educació, Investigació, Cultura i Esport la proposta de resolució corresponent.  
Vista la Llei Orgànica 8/1985, de 3 de juliol (BOE 04.07.1985), reguladora del dret a l'educació; la Llei Orgànica 2/2006, de 3 de maig (BOE 04.05.2006), d'Educació, modificada per la Llei Orgànica 8/2013, de 9 de desembre (BOE 10.12.2013), per a la millora de la qualitat educativa;  
Vista la proposta del director general de Centres i Personal Docent de data 15 d'octubre de 2015, de conformitat amb aquesta, i en exercici de les atribucions conferides per l'article 28 de la Llei 5/1983, de 30 de desembre, del Consell, i pel Decret 155/2015, de 18 setembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, resolc:  
  
  
Primer  
Autoritzar amb caràcter excepcional el centre privat de Formació Professional Ceisal, codi 56861484, perquè oferisca una segona unitat de la modalitat semipresencial o a distància en el primer curs del cicle formatiu de grau superior d'Audiologia Protètica, en aquells mòduls que siga necessari per haver-hi matrícula suficient per a això.  
  
Segon  
Aquesta disposició tindrà efectes des de la data en què es dicta. No obstant això, els seus efectes acadèmics seran referits al curs escolar 2015-2016.  
  
Tercer  
Aquesta autorització donarà lloc a les inscripcions establides en l'Ordre de 4 de maig de 2009, de la Conselleria d'Educació, en el Registre de Centres Docents de la Comunitat Valenciana.  
De conformitat amb el que estableixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, 27.11.1992) i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa (BOE 167, 14.07.1998), contra aquest acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició s'ha d'interposar davant de l'òrgan que ha dictat l'acte en el termini d'un mes a comptar de l'endemà de la notificació.  
b) El recurs contenciós administratiu s'ha de plantejar davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la notificació.  
Per a les persones interessades que no siguen objecte de notificació, els terminis començaran a comptar l'endemà de la publicació en el Diari Oficial de la Comunitat Valenciana.  
  
València, 5 de novembre de 2015. El conseller d'Educació, Investigació, Cultura i Esport: Vicent Marzà Ibáñez.